舉個簡單例子，想像有個人打機，佢會撳遊戲控制器上面嘅掣，佢所撳嘅掣會傳訊號，話俾部遊戲機知佢想做啲乜，然後部遊戲機內部嘅電腦就會做運算，計吓「玩家角色向前行一步」嘅話遊戲世界嘅狀態會點變，再將個更新咗嘅遊戲世界顯示喺熒光幕嗰度俾玩家睇，而玩家內部嘅心理過程又會對個熒幕嘅output作出處理，影響玩家嘅情緒同埋跟住落嚟撳乜嘢掣。